text: Advarsel: Pas på mandler
  20 februar 2015 kl. 06.33
  Fødevarestyrelsen advarer mod en krydderiblanding, der kan give en allergisk reaktion.
  Reitan Distribution i Horsens har fået en melding fra deres leverandør i Belgien om, at der kan være problemer med en krydderiblanding.
  Reitan tilbagekalder derfor blandingen, som Fødevarestyrelsen nu advarer mod.
  Det drejer sig om Fajita Spice Mix af mærket Loco Poco. 
  Allergikere skal passe på, fordi der er spor af mandler i blandingen. Har du mandelallergi, risikerer du en reaktion ved at bruge blandingen.
  